Covid-19-statistieke: Só lyk aktiewe gevalleArgieffoto bloot ter illustrasie (Foto: Ronny Hartmann / AFP) Altesaam 1 536 801 mense in Suid-Afrika het nou reeds Covid-19 opgedoen nadat nog 1 378 pasiënte in die afgelope siklus van 24 uur positief getoets het. Dr. Zweli Mkhize, minister van gesondheid, het Saterdagaand in sy gebruiklike verklaring gesê nog 47 pasiënte het intussen weens Covid-19 gesterf. Dié sterftes is onderskeidelik in die Oos-Kaap (2), Vrystaat (3), Gauteng (9), KwaZulu-Natal (21), Mpumalanga (9) en die Wes-Kaap (3) aangemeld. Dít bring die land se dodetal op 52 082 te staan. Volgens Mkhize het 1 462 110 pasiënte in Suid-Afrika egter reeds aan die koronavirus herstel, met ŉ herstelkoers van 95%. Suid-Afrika het tans 22 609 aktiewe gevalle van die virus waarvan die meeste in KwaZulu-Natal (6 352). Nog 26 339 toetse is intussen uitgevoer. Die land het nou reeds 9 611 262 toetse sedert die uitbreek van die virus gedoen. Die meeste van die toetse is in die privaat sektor uitgevoer. Die minister het verder gesê nog 70 000 dosisse van Johnson & Johnson se entstof het Saterdag in Suid-Afrika aangekom. Die dosisse word die naweek na verskeie provinsies versprei. Sterftes en mense wat herstel het: